Tom Franco

Thomas Andrew Franco (lahir 14 April 1980) merupakan seorang pelakon Amerika Syarikat, artis dan pengasas Firehouse Art Collective di Berkeley, California. Beliau merupakan adik kepada pelakon James Franco dan Dave Franco.

Kehidupan awal
Franco dilahirkan di Palo Alto, California. Ibu beliau, Betsy Lou (née Verne), merupakan seorang penulis dan pelakoni. Bapa beliau, Douglas Eugene Franco (m. 2011), mengusahakan sebuah perniagaan, dan juga merupakan seorang "usahawan filantropi". Bapa beliau berdarah Portugis dan Sweden. Ibunya pula berdarah Yahudi Rusia; ibu bapanya terpaksa menukar nama keluarga dari "Verovitz" kepada "Verne". Franco merupakan anak kedua daripada tiga adik beradik; abang sulungnya, James Franco merupakan seorang pelakon, pengarah, penulis dan artis; manakala adiknya, Dave Franco pula seorang pelakon. Mereka dibesarkan di Palo Alto.

Pendidikan
Franco tamat belajar di Sekolah Tinggi Palo Alto, kelas 1998. Pada tahun 2002, beliau tamat belajar di Universiti California, Santa Cruz dalam seni halus, dan kemudiannya mendaftar di Kolej Seni California di Oakland, California, dalam bidang seramik.

Kerjaya
Franco mula berlakon secara profesional menerusi filem komedi seran, Basket Case 2 (1990). Beliau kemudiannya muncul dalam A Peace of History (2005) dan The Devil Wears a Toupee (2007). 

Franco merupakan pengasas dan pengarah bersama Berkeley’s Firehouse Art Collective. Beliau berkongsi jawatan dengan isterinya, Julia Lazar Franco yang meninggal dunia pada tahun 2014.

Kehidupan peribadi
Isteri Franco, Julia Lazar Franco (1957–2014), yang bekerja dengannya telah meninggal dunia akibat kegagalan hati dan masalah buah pinggang. Kedua-dua mereka telah berkahwin di solarium hospital kira-kira sebulan sebelum kematian Lazar.

Rujukan

Pautan luar
 

Kelahiran 1980
Orang hidup
Pelakon Amerika Syarikat
Pelakon lelaki Amerika Syarikat
Pelakon filem Amerika Syarikat